
المشروطة الخاصة
وصل كلامنا إلى كلام المحشي في المشروطة الخاصة، والعرفية الخاصة، والوقتية، والمنتشرة.
المشروطة الخاصة هي في أصلها مشروطة عامة. وإحنا مرت علينا معنى المشروطة العامة؛ قلنا المشروطة العامة هي ضرورية ثبوت المحمول لذات الموضوع ما دام الوصف العنواني ثابتاً للذات. لكن لماذا نقيدها باللا دوام الذاتي؟ لأنه يحتمل أن يكون المحمول دائم الثبوت لذات الموضوع ما دام ذات الموضوع موجوداً، ويحتمل أن لا يكون.
فإحنا قلنا بالمشروطة العامة هي ضرورية الدوام ما دام الوصف العنواني. بس خاف شخص يحتمل أنه قد يكون دوام ثبوت المحمول لذات الموضوع ما دام ذات الموضوع موجوداً -خاف يحتمل، فيحتمل أنه ما دام ذات الموضوع موجوداً، ويحتمل أن لا يكون- فحتى ندفع هذا الاحتمال نقيدها باللا دوام الذاتي.
يعني نريد أن نقول إن المشروطة الخاصة هي دوام ثبوت المحمول لذات الموضوع على نحو ضرورية المحمول لذات الموضوع ما دام الوصف العنواني وليس ما دام الذات. فخاف شخص يحتمل ما دام الذات، فإحنا شو نقول؟ لا دائماً، حتى ندفع هذا الاحتمال.
هسه إذا سألك سائل: شنو السبب أن تقيدون المشروطة العامة باللا دائم مع العلم أن المشروطة العامة هي ضرورية ثبوت المحمول لذات الموضوع ما دام الوصف العنواني؟ هذا نجاوب عليه بهذا الجواب: أنه نقول إذا أجى شخص واحتمل أنه ضرورية ثبوت المحمول لذات الموضوع ما دام ذات الموضوع، ندفع هذا الاحتمال فنقول له لا دائماً. يعني مرادنا بالمشروطة الخاصة مو ضرورية ثبوت المحمول لذات الموضوع ما دام ذات الموضوع، وإنما ما هو ما دام الوصف العنواني موجود لذات الموضوع. هذا سبب تقييدنا للمشروطة العامة باللا دوام الذاتي.
مثالها: طبعا المحشي أعطانا مثال للموجبة، قال: (كل كاتب متحرك الأصابع بالضرورة) لحد الان هاي شنو؟ مشروطة عامة. (ما دام كاتبا) هاي لحد الان مشروطة عامة. مشروطة عامة، راح نقيدها بمن؟ طبعا (لا دائماً).
هذا القيد اللا دوامي الذي يشير للمطلقة العامة السالبة الكلية. فتلاحظون: (كل كاتب متحرك الأصابع بالضرورة ما دام كاتبا) هاي أصل القضية، هاي المشروطة العامة كلها، اللي هي ضرورية ثبوت المحمول لذات الموضوع ما دام الوصف العنواني ثابتاً للذات، هاي كلها مشروطة عامة. (لا دائماً) هاي إشارة لمن؟ إشارة للفرع المكنى عنه، اللي هو قيد اللا دوام يشير إلى المطلقة العامة بس سالبة كلية. يعني هاي (لا دائماً) معناها (لا شيء من الكاتب بمتحرك الأصابع بالفعل). لأن إحنا قلنا الجزء الثاني من قيد اللا دوام يخالف الأصل بالكيف بس يطابقه وياه من؟ بالكم. فهنا (كل كاتب) هاي كلية موجبة، تصبح (لا شيء)، (لا دائماً) معناها (لا شيء).
يعني تصبح شنو؟ مطلقة عامة سالبة كلية، فتصبح ⟦لا شيء من الكاتب بمتحرك الأصابع بالفعل⟧.
طبعا المحشي أعطى بس مثال للموجبة، إحنا لا باس نضيف مثال للسالبة حتى يتضح أكثر لنا، نعطي مثال للسالبة: ⟦لا شيء من الكاتب بساكن الأصابع ما دام كاتبا⟧. هاي كلها شنو؟ هاي كلها مشروطة عامة، اللي بها ضرورية ثبوت المحمول لذات الموضوع ما دام الوصف العنواني ثابتاً للذات. الان راح نقيدها بـ (لا دائماً) بالفرع. فهذه (لا دائماً) شتشير؟ تشير إلى موجبة كلية مطلقة عامة؛ لأن الأصل مالنا جبناه شنو؟ سالبة كلية، فالفرع مالنا ايش راح يكون؟ موجبة كلية. فهذا (لا دائماً) يشير إلى ⟦كل كاتب ساكن الأصابع بالفعل⟧. ساكن الأصابع بالفعل، هاي مثال لمن؟ للسالبة. لا باس أيضاً نضيف مثال آخر حتى نوضح المشروطة الخاصة. مثال آخر: ⟦كل شجر نام بالضرورة ما دام شجرا⟧ هاي لحد الان كلها عرفية عامة. الان راح نقيدها باللا دوام الذاتي، نقول: (لا دائماً). هاي (لا دائماً) شتشير؟ بما أن الأصل موجبة كلية، لازم الفرع شو يصير؟ سالبة كلية، فهاي (لا دائماً) تشير إلى أنه ⟦لا شيء من الشجر بنام بالفعل⟧. هذا مثال آخر توضيحي.
نعم، يبقى كلام: لماذا سميت المشروطة العامة المقيدة باللا دوام الذاتي سموها بالمشروطة الخاصة؟
الجواب: سميت خاصة لأنها أخص من المشروطة العامة. المشروطة العامة إذا تذكرون ضرورية ثبوت المحمولية بذات الموضوع ما دام الوصف العنواني، ما مقيدة بالدوام أو اللا دوام، بينما هنا قيدناها بمن؟ باللا دوام، إذن أصبحت أخص. تلك بقت عامة ما مقيده بالدوام أو اللا دوام، هاي أخص منها ليش؟ لأن بها قيد، والقضية إذا قيدت شبيها؟ خصصت، فهنا أصبحت أخص فسميت بالخاصة.
--
العرفية الخاصة
الان راح نذكر العرفية الخاصة.
العرفية الخاصة هي في أصلها عرفية عامة. وإذا تذكرون العرفية العامة هي من يا باب؟ من باب الدائمة؛ يعني دوام ثبوت المحمول لذات الموضوع ما دام الوصف العنواني ثابتاً للذات. لكن هم قد يحتمل محتمل أنها قد تكون دائمة الثبوت ما دامت الذات بغض النظر عن الوصف، فحتى ندفع هذا الاحتمال ونريد نقول لهذا المحتمل أو المتوهم إن دوام ثبوت المحمول لذات الموضوع ما دام الوصف، ما دام الوصف العنواني ثابت للذات، مو ما دام الذات، فحتى ندفع احتمال هذا المتوهم نقيدها باللا دائماً. إذاً هذه فائدة التقييد باللا دوام الذاتي: فشنو؟ حتى ندفع احتمال المتوهم الذي يحتمل أنها دائمة ما دام الذات، فنقول له شنو؟ (لا دائماً)، يعني مو ما دام ذات الموضوع، بل هي ما دام الوصف العنواني ثابتاً للذات.
نعم، قال هي عرفية عامة مقيدة باللا دوام الذاتي. والعرفية العامة هي مرت علينا هي دوام المحمول لذات الموضوع ما دام الوصف العنواني ثابتاً للذات. بس قلنا نقيدها باللا دوام الذاتي حتى ندفع احتمال المتوهم الذي يحتمل أنها ما دامت الذات، فنقول له: لا، هي ليست ما دامت الذات، هي ما دام الوصف العنواني ثابتاً للذات.
مثالها: طبعا المحشي هنا ايش راح يسوي؟ راح يجيب مثال للسالبة حتى شو يسوي؟ ينوع؛ لأن هو بالمشروطة الخاصة طالبنا مثال لمن؟ للموجبة فقط. هنا أراد المحشي ينوع حتى يكثر الأمثلة ويقرب على المتعلم، فجاب مثال للسالبة، بس إحنا هم راح نسوي مثال للموجبة.
مثاله الذي ذكره المحشي للسالبة: ⟦لا شيء من الكاتب بساكن الأصابع ما دام كاتبا⟧. هاي طبعا لحد الان هاي هي كلها عرفية عامة، تدل على دوام ثبوت المحمول لذات الموضوع شنو؟ ما دام الوصف العنواني ثابتاً للذات. بس إذا اجانا متوهم أو محتمل احتمل أنه دوام ثبوت المحمول لذات الموضوع ما دام الذات، فإحنا حتى ندفع هذا الاحتمال شو نقول له؟ (لا دائماً)، يعني مو ما دام الموضوع، إنما ما دام الوصف العنواني ثابتاً للذات، فلهذا شو نقول؟ حنقيدها، نقيدها بـ (لا دائماً).
طبعا هاي (لا دائماً) بما أنها الأصل سالبة كلية، لازم شو يكون الفرع؟ موجبة كلية؛ فهاي (لا دائماً) تشير إلى الموجبة الكلية: ⟦كل كاتب ساكن الأصابع بالفعل⟧. كل كاتب ليش؟ لأن التقييد باللا دائماً قلنا دائماً ايش يعطينا؟ مطلقة عامة.
فبالفعل هذا المثال الذي ذكر المحشي هو مثال السالبة، إحنا الان راح نضيف مثال للموجبة. مثال الموجبة هكذا: ⟦كل كاتب متحرك الأصابع ما دام كاتبا لا دائماً⟧. ها هسّه: (كل كاتب متحرك الأصابع ما دام كاتبا) هاي شنو هاي؟ هاي كلها عرفية عامة. الآن راح نقيدها لدفع احتمال المتوهم ما دام ذات الموضوع، نقول له (لا دائماً)، يعني شنو نقصد به؟ خاف واحد يحتمل يكون يحتمل أنها دائمة ما دام الذات، نقول له: لا، هي مو ما دام الذات، ما دام الوصف العنواني ثابتاً للذات، أحسنتم. فنقول له (لا دائماً)، هاي (لا دائماً) بما أن الأصل موجبة كلية، الفرع ايش راح يكون؟ سالبة كلية، يعني هذا قيد (لا دائماً) يشير إلى قضية: ⟦لا شيء من الكاتب بمتحرك الأصابع بالفعل⟧.
نعم، هذا مثال الذي ذكر المحشي بالسالبة وإحنا أضفنا إلى الموجبة. إحنا هم راح نضيف مثال آخر توضيحي. مثالنا الثاني هذا: ⟦كل ماشٍ هو متحرك ما دام ماشيا⟧. هاي لحد الان هاي كلها شنو؟ عرفية عامة. الآن إذا أجى متوهم واحتمل أنه دوام التحرك للماشي ما دام الذات، شنو نقول له؟ لا، لا، لا، (لا دائماً). فإذا قلنا له (لا دائماً) هاي راح تصبح شنو؟ عرفية خاصة. قيد (لا دائماً) الذي هو الفرع، لازم شو يكون؟ سالبة كلية؛ لأن الأصل هو شنو؟ موجبة كلية. الأصل يعني الجزء الأول من القضية المذكور موجبة كلية، الجزء الثاني من القضية الذي هو الفرع المكنى عن القضية لازم يكون سالبة كلية، فيصبح: ⟦لا شيء من الماشي متحرك بالفعل⟧. هذا مثال آخر توضيحي.
يبقى سؤال: لماذا سميت العرفية العامة المقيدة باللا دوام الذاتي بالعرفية الخاصة؟
الجواب: لأنها أخص من العرفية العامة. العرفية العامة كما إذا تذكرون تحتمل الدوام ما دام الذات وتحتمل عدم الدوام، بس هاي مخصصة باللا دوام، (لا دائماً). فهذه أخص، العرفية الخاصة أخص من العرفية العامة. العرفية العامة أعم من الدوام واللا دوام، عامة ما مقيدة باللا دوام الذاتي، هاي أخص منها لأنها مقيدة باللا دوام الذاتي.
--
الوقتية والمنتشرة
بقى عندنا الوقتية والمنتشرة.
الوقتية إذا تذكرون قلنا ثبوت المحمول لذات الموضوع في وقت معين. والمنتشرة ثبوت المحمول لذات الموضوع في وقت منتشر غير معين. طبعا هم نفس الكلام قد يحتمل الشخص أن ثبوت المحمول للموضوع في وقت معين بس على نحو الدوام ما دام الذات، فإحنا هم نريد ندفع هذا الاحتمال، شو نقول له؟ (لا دائماً). وكذلك بالمنتشرة قد يحتمل ثبوت المحمول لذات الموضوع في وقت منتشر بس يحتمله على نحو الدوام، بس إحنا نريد ندفع احتمال وتوهم الدوام، نقول له شنو؟ (لا دائماً)، فنقيده باللا دائماً.
مثال ذلك: طبعا بالموجهة البسيطة كنا شو نسميها إذا تذكرون؟ الوقتية المطلقة، والمنتشرة المطلقة، وقلنا هناك الاسم هنا بالمطلقة لأنها ما مقيدة لا بضرورة ولا وصف ولا دوام، بينما هنا قيدناها بمن؟ باللا دوام، فبعد ما يصير نقول عليها مطلقة، فلازم شو نسوي؟ نرفع هذا قيد المطلقة، فبعد ما نقول هاي وقتية مطلقة، نقول بس وقتية، ما نقول وقتية مطلقة؛ لأن الإطلاق معناه عدم التقييد، وهنا إحنا مقيدوها باللا دائم، فبعد ماكو معنى للاتيان بقيد مطلقة، فإحنا مقيدوها باللا دوام، فلهذا القيد هو ضد الإطلاق، الإطلاق عدم التقييد، فلهذا بعد ما نسميها وقتية مطلقة ولا نسميها منتشرة مطلقة، فقط نسميها شنو؟ وقتية، وفقط منتشرة، لأنها هي مقيدة باللا دوام، وفقط المنتشرة نشيل قيد المطلقة. فلهذا يسمو حذفنا منها لفظ الإطلاق، نسميها فقط وقتية وفقط منتشرة.
مثال الوقتية: إذاً الوقتية أصبحت شنو؟ هي الوقتية المطلقة بس مقيدة باللا دوام الذاتي. من تتقيد باللا دوام الذاتي راح نرفع شنو؟ قيد الإطلاق، فنسميها فقط وقتية. فإذا جتك قضية وقتية مطلقة راساً تعرفها هاي موجهات بسيطة، وإذا جتك قضية فقط وقتية راساً تعرفها موجهات شنو؟ مركبة، وإذا جتك منتشرة مطلقة كن راساً تعرفها هاي شنو؟ موجهات بسيطة، وإذا جتك منتشرة فقط تعرفها أن هاي موجهات شنو؟ مركبة.
فإذاً الوقتية هي وقتية مطلقة بس مقيدة باللا دوام الذاتي. مثال المحشي، المحشي جاب لنا مثال للموجبة وهو: ⟦كل قمر منخسف بالضرورة وقت الحيلولة⟧. طبعا ليش قال بالضرورة؟ لأن إحنا قلنا الوقتية والمنتشره من يا أقسام؟ أقسام الضرورة؛ لأن الضرورة أربعة قلنا إذا تذكرونهم: المشروطة العامة، أحسنتم، أو الوقتية المطلقة والمنتشرة المطلقة.
فإذاً: ⟦كل قمر منخسف بالضرورة وقت الحيلولة⟧ يعني وقت حيلولة القمر ما بين الأرض والشمس. بس إذا شخص احتمل أن هذا على نحو الدوام شو نقول له؟ (لا دائماً)، يعني يحتمل أن هذا الانخساف في وقت الحيلولة ما دام ذات الموضوع، نقول له: لا، (لا دائماً). فهاي (لا دائماً) ايش راح تشير إلى قضية سالبة كلية؛ لأن الأصل -الجزء الأول من القضية المذكورة الأصل- هو موجبة كلية، فالفرع ايش راح يكون؟ سالبة كلية؛ لأن إحنا قلنا يخالفه بالكيف، يوافقه بالكم، فيشير إلى أنه: ⟦لا شيء من القمر بمنخسف بالفعل⟧.
نعم، ليش قلتم بالفعل؟ لأن إحنا هاي بعد أصبحت عندنا قاعدة: كل تقييد باللا دائم شيعطينا؟ مطلقة عامة، والمطلقة العامة يعني فعلية. هذا مثال للموجبة ذكر إنه. طبعا إحنا نقدر نجيب مثال آخر، هذا مثالنا الآخر: ⟦كل شمس هي مشرقة بالضرورة وقت الصباح لا دائماً⟧. وقت الصباح إشارة لمن؟ للوقت المعين؛ وقت الصباح وقت معين، يعني للوقتية المطلقة. بس راح نقيدها باللا دائماً فتصبح موجهة مركبة: (لا دائماً). و(لا دائماً) ايش راح يشير إلى يا قضية؟ ⟦لا شيء من الشمس بمشرقة بالفعل⟧ على نحو المطلقة العامة. هذا مثال الوقتية، وأنت تقدر أيضاً بالتأمل تجيب مثال لمن؟ للسالبة، على نحو الأمثلة التي ذكرناها.
المنتشرة: المنتشرة التي هي من الموجهات المركبة، أصلها منتشرة مطلقة، بس قيدناها باللا دوام فأصبحت من الموجهات المركبة، فأصبحت تسمى فقط (منتشرة)، وهذا معناها. مثالها، راح يعطينا المحشي مثال لمن؟ للسالبة. ليش جاب مرة موجبة مرة سالبة؟ هو يحاول يمثل حتى يوسع على المتعلم، أنه مرة يفهم شلون الموجبة باللا دائم يطلع منها مخالفة الكيف وموافقة الكم، ومرة يجيب لنا سالبة حتى يعلم المتعلم بالمثال شلون يطلع باللا دائم شنو الموجبة الكلية.
⟦لا شيء من الإنسان بمتنفس بالضرورة وقتا ما⟧. لحد الان هاي كلها شو يسموها؟ منتشرة مطلقة. من نقيدها بـ (لا دائم) صارت منتشرة فقط، صارت موجهة مركبة. وهاي (لا دائماً) إشارة إلى قضية: ⟦كل انسان متنفس بالفعل⟧. لماذا؟ لأن الأصل سالب كلي، فالفرع شو يكون؟ موجب كلي، نعم. هذا ما يخص منو؟ ما يخص الضروريات الأربعة.
--
تطبيق كلام المحشي
الان نطبق كلام المحشي.
قال: (أما قوله: المشروطة الخاصة؛ فهي مشروطة عامة). وقلنا مشروطة عامة يعني ضرورية ثبوت المحمول لذات الموضوع ما دام الوصف العنواني ثابت للذات، (مقيدة باللا دوام الذاتي)، وقلنا ليش نقيدها باللا دوام؟ لأنه قد يحتمل أن يكون المحمول دائم الثبوت لذات الموضوع حتى لو تجرد عن الوصف، ويحتمل ألا يكون، حتى ندفع هذا الاحتمال، ندفع احتمال ونبين ترى هي غير دائمة الثبوت لذات الموضوع، فنقيدها باللا دوام الذاتي. نعم، واللا دوام الذاتي كما قلنا هو يشير إلى مطلقة عامة نحو: ⟦كل كاتب متحرك الأصابع بالضرورة ما دام كاتبا⟧ هاي كلها نسميها أصل القضية، وهاي كلها تسمى مشروطة عامة، لما نقيدها نقول: (لا دائماً)، هذا صارت موجهة مركبة، وقيد اللا دوام يشير إلى المطلقة العامة السالبة الكلية، أي: ⟦لا شيء من الكاتب متحرك الأصابع بالفعل⟧. طبعا هذا مثال للموجبة الكلية، وإحنا أعطينا أيضا مثال للسالبة الكلية. نعم، وبينا سابقا قلنا ترى المحشي ما ذكر أمثلة للجزئية، لأنه إذا صدقت الكلية صدقت الجزئية ضمنها، وتقدر أنت بالتأمل تجيب أمثلة للجزئية لا مانع منها. وقلنا سميت خاصة لأنها أخص من المشروطة العامة.
(قوله: العرفية الخاصة؛ هي عرفية عامة مقيدة باللا دوام الذاتي). وإذا تذكرون العرفية العامة هي دوام ثبوت المحمول لذات الموضوع ما دام الوصف العنواني ثابتاً للذات. مقيدة باللا دوام الذاتي، على اعتبار لماذا؟ لأنه لأن العرفية العامة وإن كانت دائمة ما دام الوصف، لكن قد يحتمل محتمل أو يتوهم متوهم أنها ما دامت الذات، فحتى ندفع هذا الاحتمال والتوهم شو نقول له؟ (لا دائماً)، يعني هي مو ما دام الذات، هي ما دام الوصف العنواني ثابتاً للذات، حتى ندفع احتمال الذي يتوهم أنها دائمة ما دامت الذات، فنجيب قيد (لا دائماً)، فنرفع هذا الاحتمال احتمال الدوام ما دامت الذات. سميت طبعا عرفية خاصة لأنها أخص من العرفية العامة، ليش العرفية العامة أعم من الدوام واللا دوام، بينما هاي مقيدة بمن؟ باللا دوام. مثالها: ⟦لا شيء من الكاتب بساكن الأصابع ما دام كاتبا⟧ هاي لحد الان كلها عرفية عامة، هاي أصل القضية؛ (لا دائماً) هاي فرع القضية، تشير فرع القضية إلى قضية: ⟦كل كاتب ساكن الأصابع بالفعل⟧، لأن ما دام الأصل سالب كلي، الفرع شو يكون؟ موجب كلي.
(ثالثا الوقتية، ورابعا المنتشرة): لما قيدت الوقتية المطلقة والمنتشرة المطلقة باللا دوام الذاتي -طبعا الوقتية قلنا هي ضرورية ثبوت المحمول لذات الموضوع في وقت معين الوقتية المطلقة، والمنتشرة المطلقة أيضا ضرورية ثبوت المحمول لذات الموضوع لكن في وقت منتشر غير معين- هذا باللا دوام الذاتي راح نحذف منها اسم لفظ الإطلاق؛ لأن قلنا بعد ماكو داعي نقول مطلقة وهي مقيدة، والاطلاق والتقييد متضادان لا يجتمعان، فما دام هي مقيدة بعد ما يصح نسميها بالمطلقة، فسمي الأولى وقتية، والثانية منتشرة. فتلاحظون فقط سميناها وقتية، فقط سميناها منتشرة، هاي في الموجهات المركبة.
فالوقتية هي الوقتية المطلقة المقيدة باللا دوام الذاتي. نحو مثالها، راح المصنف المحشي يعطينا مثال للموجبة: ⟦كل قمر منخسف بالضرورة وقت الحيلولة⟧ هاي لحد الان كلها شو يسموها؟ وقتية مطلقة، بس من قيدناها (لا دائماً) صارت موجهة مركبة وقتية فقط. فالـ (لا دائماً) الذي هو الفرع يشير إلى قضية: ⟦لا شيء من القمر بمنخسف بالفعل⟧. ليش لا شيء؟ لأن الأصل هو موجب كلي فالفرع يكون سالب كلي، وليش بالفعل؟ لأن قيد (لا دائماً) دائماً شو يعطينا؟ يعطينا مطلقة عامة، يعني فعلية.
وأما المنتشرة؛ هي المنتشرة المطلقة يعني ضروري ثبوت المحمول لذات الموضوع في وقت منتشر غير معين، هذا كله يسموها وقتية منتشرة مطلقة، لكن لما نقيدها باللا دائماً تصبح موجهة مركبة تسمى فقط شنو؟ منتشرة. مثالها، أعطاني المحشي سالبة حتى ينوع بالأمثلة: ⟦لا شيء من الإنسان بمتنفس بالضرورة وقتا ما⟧ لحد الان هاي كلها شو نسميها؟ منتشرة مطلقة، شلون عرفناها منتشرة مطلقة؟ لأن هو قال: (وقتا ما)، يعني (وقتا ما) يعني شنو؟ يعني منتشر في أي وقت من الأوقات. لما نقول (لا دائماً) هذه صارت موجهة مركبة، قيدناها باللا دوام الذاتي، يشير إلى قضية: ⟦كل انسان متنفس بالفعل⟧. كل؛ لأن الأصل لا شيء سالب كلي، فالفرع يكون موجب كلي. وبما قيدناها باللا دائماً، (لا دائماً) تعطي الفعلية التي هي المطلقة العامة.
(أما قوله: تسمى الوجودية اللا ضرورية، يأتي الكلام عنها، والحمد لله رب العالمين).
إن شاء الله مشايخنا، غدا الثلاثاء امتحاننا بهاي مال محصلة ومعدولة والواجب نفسة اللي عطيناكم إياه، أي نعم.




